6) Sinu arusaamine kristlikust õpetusest seksuaalsuse kohta on kahjuks piiratud. Preestritele kindlasti ei rõhutata seminarides, et seksuaalsus (seksuaalsuhetesse astumine?) on patt, sest selline seisukoht ei ole kristlik. Seksuaalsus on inimese loomulik osa ning selle  väljendumine, nagu iga inimkäitumine, peab olema allutatud moraalinormidele. Aga nõustun Sinuga, et tõenäoliselt oleks tänases kultuurilises kliimas tarvis seminarides rohkem rõhku panna sellele, kuidas aknast ja uksest sisse tükkivast seksuaalsest kiusatusest paremini hoiduda ja kuidas sellega toime tulla.